 Wakizungumza kwa nyakati tofauti na mwandishi wa habari hizi, wakulima hao wamedai gunia la mahindi lenye uzito wa kilo 100 kwa sasa linauzwa kati ya Sh 20,000 na Sh 25,000 tofauti na bei ya msimu uliopita ya Sh 60,000.Uchunguzi uliofanywa na gazeti hili katika vijiji mbalimbali mkoani humo umebaini kuwa wakulima wameanza kuwauzia mahindi walanguzi kwa bei hiyo ya ‘kutupa’ , zao ambalo kwa wakulima wengi wilayani humo ndilo tegemeo lao kiuchumi.Wakizungumza kwa masharti ya kutoandikwa majina yao gazetini baadhi ya walanguzi wa mahindi wamekiri kuwafuata wakulima mashambani na kununua mahindi kwa bei wanayoipanga wao (walanguzi) baada ya kusikia kuwa zao hilo limekosa soko la uhakika.